section_heading: Pozadina i snimanje
paragraph_text: Dvije skladbe koje se pojavljuju na Blackstaru, "Sue (Or in a Season of Crime)" i "'Tis a Pity She Was a Whore", bile su već objavljene ranije, ali su ponovno bile snimljene za taj album. Na potonjoj pjesmi nove je saksofonske dionice odsvirao McCaslin (tako zamijenivši dijelove koje je Bowie svirao na izvornoj inačici). K tome, naziv te pjesme preuzet je iz naslova drame Šteta što je kurva, koju je napisao John Ford, engleski dramatičar iz 17. stoljeća. McCaslin i ostatak džez grupe snimili su svoje dionice u studiju u otprilike mjesec dana, od siječnja do ožujka 2015. godine, te navodno nisu bili svjesni Bowiejevog slabijeg zdravlja – prema McCaslinu sastav je s Bowiejem svaki dan radio "uglavnom od 11 do 4", dok je basist Tim Lefebvre komentirao da "im se nikad nije činilo da je bolestan".<ref> Pjesma "Lazarus" pojavila se u Bowiejevom istoimenom mjuziklu.<ref>